開始前，我想引用一句話
但係我唔知喺邊度嚟
所以好尷尬
不過佢講得好好：
「版權唔單止係對創作人公平
亦可促進科學
藝術以及文化發展
提升整個社會嘅生活質素。」
換句話說
依家全球社會當務之急嘅係
令創作者喺經濟條件許可下創作
我冇咩關於寫歌詞嘅回憶
但係有個喺好耐之前嘅特別記憶
我趴喺間細客房床上面
面前有本簿
隔離主人房入便
有我當時嘅老婆
Agnetha 瞓得好稔
喺我個腦入便
有段音樂唔停噉播緊
所以唔需要喇叭
甚至係耳筒
仍然冇歌詞嘅旋律
係未開發嘅領域
作詞人必須小心噉處理
有時候喺紙上最後嘅歌詞
係作詞人深思熟慮嘅結果
詞曲作家亦應該學識相信直覺
不過有時會發生
意想不到嘅事
拉埋咗嘅窗簾，會突然間打開
旋律會浮現喺腦海
然後開始聯想起
不同嘅圖像同連串事件
你只需要寫低
見到啲咩
音樂創作人係
逐啲逐啲噉完成一首歌
但係間唔中會
突然間全部彈出嚟
歌詞似乎喺腦裏便徘徊咗好耐
亦或者係一直都好心急
想俾聽覺靈敏嘅人聽到
就好似透過思維境界
穿過咗啱嘅渠道嚟到地球
我完成嗰陣就極之開心
我感激音樂本身
感激呢種難以捉摸
無法定義嘅現象、純粹存在
冇經過我哋嘅大腦
就直接進入內心
我好想大聲唱出嚟
但係嗰陣係凌晨兩點鐘
雖然樂極忘形
都唔想整醒個老婆
第二日佢會唱我嘅歌
如果今日我同 Benny Andersson 作嗰首歌
你可能唔會有機會聽到
由於佢只係其中一首——
每日有八萬首上載到串流平台嘅新歌
呢首歌可能又係幻滅嘅創作夢想
今時今日嘅競爭激烈
比 1977 年更加厲害
就算 Spotify 用戶經常點擊我哋嘅歌
專利費絕對交唔起任何人嘅租屋錢
今日我想講嘅係
喺比較簡單同容易
預測嘅樂壇做詞曲創作人
點樣睇歌曲經濟嘅改變
依家所有嘅嘢
都係用數據記低
數據話俾我哋知
串流平台嘅聽眾通常都係聽
佢哋鐘意嘅歌
而唔係鐘意嘅歌手
佢地有時甚至唔係好肯定
聽緊邊個歌手嘅歌
如果係音樂播放列表
如果我哋更加關心首歌嘅話
噉詞曲作家呢？
詞曲作家
一路都唔俾人重視
我擔心佢哋會係
改變下嘅受害者
現在音樂嘅產業
變咗係歌曲經濟
但係創作首歌嘅人得益最小
究竟件事係點樣發生㗎？
我暫時唔會建議讓時光倒流
噉樣做，你哋會懷疑係
出自過氣流行歌星嗰把口
不過喺過去十年發生嘅事
有機會對詞曲創作人
產生難以置信嘅積極影響
但係我依家會講下串流革命
帶嚟意想不到嘅後果
點樣改變詞曲作家嘅生活
之後，我會表達啲方案
去解決帶嚟意想不到嘅影響
我哋依家有個
寫作同製作音樂最佳嘅時機
任何人都會有機會
搵到全球嘅觀眾
如果佢哋想
自己仲可以嘗試做
就唔使靠唱片公司或者音樂出版商
成個音樂軟件產業正在掘起
為新一代嘅詞曲創作人服務
串流形成咗新嘅音樂模式
自從 2020 年因疫情關係
現場音樂表演停咗
好多藝人都發現
單靠串流平台係搵唔到食
有啲藝人要返去同父母一齊住
有啲就揸 Ubers 勉強維持生計
喺以前串流唔多唔少
都係宣傳佢哋嘅巡迴同現場表演
呢啲表演佔佢哋大部分嘅收入
有趣嘅係，喺 70 年代
對 Abba 嚟講就相反啦
我哋嗰陣好少做巡迴表演
如果做，我地就會蝕錢
不過意思係巡迴表演
原本係用嚟宣傳專輯
所以冇乜所謂
再加上我都唔記得
我哋有冇埋怨過專利費嘅數額
但喺疫情期間啲音樂創作人好辛苦
串流同專利費突然變成咗
佢哋唯一嘅收入來源
我諗：「如果呢啲係對藝人嘅影響，」
「歡迎嚟到詞曲作家嘅世界。」
好多專業音樂創作人都冇巡迴演出
佢哋唔會賣 T恤同其他產品
佢哋係靠首歌搵食
但係連呢樣嘢都喺度改變緊
因為串流嘅關係而喺度演變緊
亦都越嚟越多唱片公司
同一大班詞曲作家合作
創造出幾乎話係基因改造嘅流行曲
歌曲嘅編寫同結構方式係針對
串流平台所用嘅演算法去寫出嚟
演算法仲決定埋我同你聽咩音樂
近日有啲研究指出
依家全美公告牌排行榜頭十首熱門歌曲
平均有五位創作人合寫
而唔係一兩位，係五位 
有時仲甚至係十位
除咗噉，佢哋仲要
寫多啲歌同寫得快啲
只係為咗跟得上串流平台嘅需求
創造出無窮無盡嘅新音樂
自從 ABBA 喺 1974 年
以《 滑鐵盧》贏咗歐洲歌唱比賽之後
突然間多咗好多版權費
跟住我同 Benny 就可以全職寫歌
朝九晚五
做咗呢樣嘢之後，有好多唔同
我哋寫嘅 95% 歌詞都可以唔要
淨係留返最好嘅歌詞
我哋學識咗分辨唔好嘅歌詞
如果你想作到更好嘅歌詞
呢樣技巧係必須嘅
版權費淨係提供咗
時間同創作自由
唔使講，你唔會有呢啲嘅嘢
如果你時間倉猝
再加上有人時刻監視住你
業界令好多詞曲創作人
更難建立持續嘅職業生涯
成功嘅就會好成功
無咁成功嘅，但曾經
以創作詞曲為生嘅人
真係好辛苦
佢地變咗服務嗰個系統
而唔係系統服務佢哋
呢度有三個關鍵嘅痛點
首先，串流服務俾錄音嘅錢
係歌曲作品嘅四倍
即係話詞曲作家喺線上
收聽收入比藝人還要少
呢樣係以前留低嘅問題
當時錄音同實體產品都係好貴
所以錄音佔多啲收入都係合理
但依家唔同咗
呢啲改變仲未反映
喺點分配版權費
第二
連串流服務點俾版權費都係有問題
每個月 9.99 美元嘅訂閱費會先俾中央處理
然後根據嗰個月嘅網絡流量分配
決定咗每一次下載流量或者收聽嘅價值
即係話如果你有聽
Arne Jansen 嘅爵士三重奏
喺過去嗰個月
聽咗呢首歌 50 次
而你鄰居個女聽咗
Justin Bieber 首歌 5,000 次
你嘅 9.99 美元只有一小部份
係俾 Arne Jansen
Justin Bieber 冇做錯任何嘢
但係又點可以支持
你最鍾意嘅藝人呢？
另外一個大問題係
好差嘅元數據
元數據係指首歌同埋
有關佢錄音嘅資訊
好多時加入串流服務嘅錄音
有關資料都係唔準確
例如係漏咗創作人個名
亦即係話串流服務唔知道
應該傳送版權費去俾邊個
所以啲錢就放咗喺所謂嘅「黑盒」
即係擺咗喺度
最近
20 間串流服務
發放咗 42.4 億美元
去美國一間非牟利機構
原意係搵返應該收嗰筆錢啲人
件事將需要數年時間——
若果找到佢哋嘅話
所有問題加起上嚟
正喺為詞曲作家創造一場完美風暴
過去十年，我見到嘅情況
只係越嚟越差
而喺最近五年
我有參與解決呢啲問題嘅計劃
噉我可以點幫呢？
首先
有你哋今日喺到聽我講
當然我係想做啲嘢
引起關注
但係我唔淨止想更多人關注
我亦想幫助業界確定解決嘅方案
呢度係好多項建議嘅其中幾項
第一：以粉絲為中心嘅專利費
為咗確保所有詞曲創作人公平得到收入
我建議串流服務以每位聽眾嘅行為
分配專利費
每人得到嘅都應該係除以
每位聽眾每個月聽咗幾多首歌
令到每首歌都有價值
假如訂閱費係 9.99 美元
而個聽眾都係喺嗰個月
聽咗 10 次 Arne Jansen
每首歌值 0.99 美元
差唔多係一蚊
呢個將會係俾
Arne Jansen 嘅數目
根據現時系統
你可以肯定 Arne 會得到
大概 0.00 美元
所以呢項以粉絲為中心嘅方法
去分配專利費係更加公平
亦都以 Deezer 
同 SoundCloud 首先開始為基礎
不過要改善串流服務專利費
最簡單同最有效嘅方法可能係
串流平台收多啲錢
串流服務已經有多過十年都係 9.99 美元
但係 Netflix 就好似每星期都加價
研究顯示訂閱咗嘅人會俾多啲
9.99 美元好容易
就會變成 11.99 美元
甚至係 12.99 美元
第三：係就係麻煩啲
但係必須要註冊
無論嗰八萬首新歌
係喺邊度打入咗音樂市場
都應該要有簡單易用嘅註冊網站
確保盡早記低嗰個作品嘅相關資料
噉樣就會減低
黑盒問題同矛盾喇
我認為呢樣係集體管理組織嘅義務
佢哋係負責收取創作人嘅版權費
要做到與時並進
及科技現代化嘅系統
我知道我喺度一口氣講咁多
關於音樂界嘅建議係好容易——
點都會容易過去做呢啲建議
不過我哋的確要改變
越快越好
最重要係成個音樂產業嘅改變
需要各部分嘅共同努力
首歌同詞曲創作人扮演最重要嘅角色
由錄音到現場表演都係
如果隊樂隊冇好歌
T恤都唔會賣得出
其中有啲歌
創造咗我嘅回憶
係 Everly Brothers
係 Beatles
Elton John 等等
有陣時會有讓我感到驚訝
而刺耳嘅歌曲結尾
但好快就會被佢哋純粹嘅美妙調子
同激發起嘅靈感所沖淡
我知道佢哋咩意思
同埋佢哋對我有咩意義
我成日都喺度諗：
如果我哋冇咗音樂會係點呢？
我相信係冇咁有人性
如果我哋聽唔到音樂
噉樣仲會對乜嘢充耳不聞呢？
不過睇嚟我哋從來都冇諗過
就算音樂成日都圍繞住我哋
依家正係成個樂壇要支持
呢個無疑係最有價值嘅資產
呢個有問題嘅系統
困擾住太多詞曲創作人
我頭先講過嘅解決方法
可以平衡返音樂嘅經濟
令更多詞曲創作人對聽眾
能夠退後一步講
首歌就係我一開始要講嘅嘢
「多謝你嘅音樂。」